stanford-oval/wikipedia huggingface dataset:
אופנה באירוויזיון

השמלה אותה לבשה לני קור באירוויזיון 1969
דנמרק באירוויזיון 2007
תחרות הזמר של האירוויזיון נערכה לראשונה ב-1956. במהלך שנות ה-60 מרבית הלבוש של האומנים שהשתתפו בתחרות הושפע מאופנת שנות ה-50, שכן מרבית הזמרות לבשו שמלות ארוכות ומרבית הזמרים לבשו חליפות. בין יוצאות הדופן היו הזמרות הבריטיות סנדי שו ולולו שהופיעו על הבמה עם שמלת מיני.
במהלך שנות ה-70 נראו על במת התחרות מגוון סגנונות אופנה ובין הפריטים שנכחו היו מכנסיים מתרחבים, סרבלים ונעלי פלטפורמה. בשנות ה-80 אופנת התחרות הושפעה מהטרנדים האופנתיים במדינות המערב בשנים אלו ורבות מהמתמודדות הופיעו על הבמה עם שיער מנופח. נראו הרבה על הבמות גם מכנסי ג'ינס וחולצות תחרה.
באירוויזיון 1986 עוצבה למנחה שמלת יהלומים שנשמרה בחדר ההלבשה של NRK, רשות השידור הנורווגית.
עיצוביו של ז'אן-פול גוטייה נראו מספר פעמים על בימות התחרות. הוא עיצב את התלבושות מספר פעמים לנציגי צרפת ולמספר אמנים נוספים בתחרות כמו אנה ויסי מיוון ב-2006.
מדי שנה מוענק הפרס ההומוריסטי - פרס ברברה דקס לאמן עם התלבושת הגרועה ביותר בתחרות.
אוטומט סופי דטרמיניסטי

בתורת החישוביות, אוטומט סופי דטרמיניסטי (להלן: אס"ד) הוא מודל מתמטי, המגדיר שפה פורמלית. המודל מורכב מאוסף סופי של מצבים וכְלָלֵי מַעֲבַר ביניהם. בהינתן קלט, הבנוי מסדרה של סמלים (סימנים) מתוך א"ב (אוסף כל הסימנים האפשריים) ידוע, מתבצע מעבר סדרתי על הסמלים, ובהתאם, מתבצעים מעברים בין מצבי האוטומט – אחד עבור כל סמל. המצב ההתחלתי ידוע מראש וכל מעבר מוגדר באופן חד-ערכי ויחיד ("דטרמיניסטי") על פי הסמל הבא שנקרא. כאשר נקראים כל הסמלים שבקלט, מתבצעת בדיקה של סוג המצב בו נמצא האוטומט (המצב האחרון שאליו הגיע). אם מדובר ב"מצב מקבל", הקלט נחשב כ"מילה בשפה" של האוטומט, אחרת, הוא נחשב כמילה שאיננה שייכת לשפת האוטומט.
קבוצת כל השפות הפורמליות, המוגדרות על ידי אס"ד-ים, מכונה קבוצת השפות הרגולריות.
הגדרה פורמלית

אס"ד  \ A מוגדר להיות החמישייה הסדורה הבאה:
A=(\Sigma ,Q,q_{0},F,\delta )
כאשר:
\Sigma  היא (קבוצת) אלפבית הקלט. כל איבר בקבוצה זו מכונה "אות".
Q היא קבוצה סופית של מצבים. כל מצב בקבוצה זו הוא, בהכרח, בדיוק אחד מהשניים: "מצב מקבל" או "מצב לא מקבל".
q_{0} הוא המצב ההתחלתי של האס"ד (ממנו מתחיל החישוב),  q_{0}\in Q.
F היא קבוצת מצבים מקבלים,  F\subseteq Q. מצב מקבל הוא מצב שמסמן שהאוטומט מחזיר תשובה חיובית. כלומר: אם בסוף הקלט האוטומט נמצא במצב מקבל, זה אומר שהקלט הוא מילה בשפה של האס"ד.
\delta  היא פונקציית המעברים,  \delta \colon \Sigma \times Q\rightarrow Q (לכל מצב ואות קלט מותאם מצב אחד ויחיד, ולכן, אוטומט זה נקרא דטרמיניסטי).
אופן פעולת האוטומט

האס"ד קורא את מילת הקלט (סדרת האותיות) תוך כדי מעבר בין מצביו השונים (בהתאם לפונקציית המעברים), ובסיום קריאת המילה, קובע האם היא שייכת לשפה, לפי סוג המצב אליו הגיע:
1. האס"ד מתחיל את פעולתו במצב  q_{0} ומקבל מילת קלט (סופית או ריקה ("מילה ריקה" היא מילה עם 0 אותיות)).
2. האס"ד בודק האם קיימות אותיות במילה:
2א. אם נותרו אותיות נוספות, האס"ד קורא את האות הבאה בסדרה (אות אחת בלבד), עובר למצב חדש, לפי פונקציית המעברים, ובודק שוב אם קיימות אותיות נוספות במילה, שלא נקראו (חוזר לשלב 2).
2ב. אם לא נותרו אותיות נוספות לקריאה, האס"ד יסיים את פעולתו:
2ב-1. אם האוטומט נעצר (הגיע) במצב מקבל, המילה תתקבל.
2ב-2. אחרת, המילה לא תתקבל.
דוגמאות לאוטומטים סופיים > אוטומט המקבל מילים המכילות מספר זוגי של אפסים

נתבונן באוטומט  A=\left\{\Sigma ,Q,q_{0},F,\delta \right\} המוגדר כך:
\Sigma =\left\{0,1\right\}
Q=\left\{q_{0},q_{1}\right\}
F=\left\{q_{0}\right\}
\ \delta  מתוארת בטבלת מעברים:
| 0 | 1 | 2 |
| --- | --- | --- |

| 1 | 0 |  \delta  |
|  \ q_{0} |  \ q_{1} |  \ q_{0} |
|  \ q_{1} |  \ q_{0} |  \ q_{1} |

אס"ד זה ניתן להצגה גם כגרף המכוון הבא:
כאשר:
כל מעגל מייצג מצב (שמו הייחודי רשום במרכזו), ומעגל כפול מייצג מצב מקבל (מעגל בודד מייצג מצב לא מקבל).
כל קשת בין שני מצבים מייצגת מעבר בין שני המצבים (בהתאם לכיוון החץ) והאות שרשומה עליה מייצגת את אות הקלט, שבעת קריאתה, יתבצע המעבר (רק אם אנו נמצאים כרגע במצב שממנו יוצא חץ זה, ובהתאם לכיוונו, כמובן).
ניתן לראות שאס"ד זה עובר ממצב אחד לאחר רק בעת קריאת  0, וקל לראות (או להוכיח באינדוקציה), שמילה תתקבל אם ורק אם מספר המופעים של  0 בה יהיה זוגי.
דוגמאות לאוטומטים סופיים > אוטומט המקבל מילים המתחילות ברצף 101

האוטומט המוצג באיור דואג לכך שמילות הקלט שיעברו דרכו יתחילו ברצף "101". א"ב האוטומט הוא הספרות 0 ו-1, המצב המקבל הוא מצב Q4 (מיוצג על ידי עיגול כפול), המצב ההתחלתי (המצב שבו מתחיל האוטומט; כלומר, לפני שנקלטה אות כלשהי) הוא המצב Q1, ו-Q5 הוא "מצב מלכודת". אם אוטומט זה היה מופעל על ידי מחשב פרימיטיבי בעל מקלדת עם הכפתורים 0 ו-1 בלבד ונורה המציינת אם הקלט חוקי (בשפה) או לא, היה האוטומט מתחיל במצב Q1 והנורה הייתה כבויה. אם המשתמש היה מקליד את המחרוזת "000", או "100" בהתחלה, קריאה נוספת של כל אות הייתה גורמת למילה (הקלט) לא להיקלט על ידי האוטומט, מאחר שהוא היה מגיע למצב המלכודת Q5. מאידך, אם המשתמש היה מקיש בהתחלה את המחרוזת "101", הנורה הייתה נדלקת, כאינדיקציה לכך שהמילה חוקית בשפה. קריאת אות נוספת (הקשה על הכפתורים 0 או 1 על ידי המשתמש) לא הייתה משנה עובדה זו, והנורה הייתה ממשיכה לדלוק. כל עוד נמצאים במצב שאינו Q4, הנורה כבויה. רק במצב Q4 הנורה דולקת.
ראו גם

תורת האוטומטים - מונחים
אוטומט סופי
אוטומט סופי לא דטרמיניסטי - האס"ד הוא מקרה פרטי של אוטומט סופי לא דטרמיניסטי (אסל"ד) וניתן להוכיח כי הם שקולים זה לזה בכוחם החישובי, אם כי מספר המצבים שבאסל"ד עשוי להיות קטן אקספוננציאלית ממספר המצבים באס"ד המזהה אותה שפה.
אוטומט מחסנית - אוטומט בעל כמות זיכרון גדולה כרצוננו, אך הגישה לזיכרון זה מוגבלת, המשמש לזיהוי שפות חופשיות הקשר (אוטומט המחסנית אינו שקול לאוטומט הסופי).
מכונת טיורינג
לקריאה נוספת

שמואל זקס ונסים פרנסיז, ‏אוטומטים ושפות פורמליות א, האוניברסיטה הפתוחה, 2000
שמואל זקס ונסים פרנסיז, ‏אוטומטים ושפות פורמליות ב, האוניברסיטה הפתוחה, 2000
הערות שוליים

↑  גם מצב Q4 עונה על הגדרה זו, אך מכיוון שהוא מצב מקבל, הוא מכוּנה "מלכודת מקבלת" או "מצב מלכודת מקבל".
המצב המקבל היחיד הוא Q4 (בירוק), ורק אם הגענו אליו, כל אות נוספת כלשהי שתוקלד/תיקרא לא תשפיע על קביעת האוטומט הסופית בנוגע לשייכות (או אי-שייכות) המילה לשפה, ונישאר באותו מצב – לכן, מתבצע מעבר לולאתי ממצב זה לעצמו, בין אם מגיעה האות  \ 0 ובין אם מגיעה האות  \ 1 (כל אותיות ה-א"ב). המצב Q5 ׁ(בסגול) מכונה "מצב מלכודת" (כי לא ניתן לצאת ממנו) (קרוי גם "מצב סופג"), הזוכר כי הקלט אינו עונה על הציפייה; כלומר, הקלט אינו פותח ברצף "101", ולכן, קליטת אות א"ב נוספת כלשהי אינה משנה דבר.
אחמד בן מוחמד אאל ת'אני

| --- | --- |
אין תמונה חופשית
 לידה:  1853 דוחה, קטר
 נרצח:  1905 (בגיל 52 בערך) דוחה, קטר
 מדינה:  קטר (מדינה) קטר
 
שייח אחמד בן מוחמד אאל ת'אני (בערבית:أحمد بى محمد آل ثاني 1853-1905) היה מושל דוחה ואחיו של אמיר קטר הראשון ג'אסם בן מוחמד אאל ת'אני.
כשדודו נפטר, הוא הפך למפקד ה"צבא" כאשר נלחמו נגד הצבא מידהט פאשה ממצרים העות'מאנית.
הוא הפך לשליט הראשי של משפחת אל ת'אני על התפטרותו של אחיו ג'אסם בשנת 1900 ועד השתלטותו של מוחמד בנו.
הוא נרצח על ידי משרתו בדוחה בדצמבר 1905.
ילדיו

מובארכ בן אחמד אאל ת'אני
מוחמד בן אחמד אאל ת'אני
עבדאללה בן אחמד אאל ת'אני
עלי בן אחמד אאל ת'אני
עבדאל א רחמאן בן אחמד אאל ת'אני
נאסר בן אחמד אאל ת'אני
חאלד בן אחמד אאל ת'אני
עבדאל עזיז בן אחמד אאל ת'אני
סייף בן אחמד אאל ת'אני
ג'אבר בן אחמד אאל ת'אני
אחמד בן אחמד אאל ת'אני
הערות שוליים

↑  Reviving the Local Dialect in Qatar: An Issue of Linguistic Concern or Identity Politics?, calameo.com
אורנבורג (כדורגל)

מועדון הכדורגל אוֹרֶנבּוּרג (ברוסית: ФК Оренбург) הוא מועדון כדורגל רוסי מהעיר אורנבורג שבדרום הרי אורל. מתמודד בליגת העל הרוסית בכדורגל.
המועדון הוקם ב־1 בינואר 1976 בשם "גזוביק". המועדון זכה בשתי אליפויות הליגה הרוסית הראשונה בכדורגל והישג השיא שלו היא הגעה למקום 13 בליגת העל, הבכירה יותר, והעפלה לשלב חצי גמר הגביע הרוסי בכדורגל בעונת 2014/2015. המועדון מארח את משחקי הביתה באצטדיון גזוביק המכיל 10,046 מושבים.
בעונת 2021/2022 תקציבו עמד על 800 מיליון רובל רוסי (כ־11.3 מיליון דולר).
היסטוריה

הקבוצה הוקמה בשנת 1976 כקבוצת "גזוביק אורנבורג", על בסיס קבוצת לוקומוטיב אורנבורג שפורקה. לאורך מרבית שנות קיומה הקבוצה התמודדה בליגות הנמוכות. בעונת 2010 אף העפילה לליגת המשנה הרוסית אך בעונת 2011/12 הודחה לליגה הרוסית השנייה.
ב-2015 הקבוצה העפילה לחצי גמר הגביע הרוסי בכדורגל אך הודחה על ידי לוקומוטיב מוסקבה. בסיום עונת 2015/16 הקבוצה זכתה באליפות ליגת הכדורגל הלאומית של רוסיה והבטיחה העפלתה לליגה הרוסית הבכירה, לראשונה בתולדותיה. בשנת 2016 שונה שם הקבוצה ל"מועדון הכדורגל אורנבורג". ברם הקבוצה סיימה את עונת הבכורה שלה במקום ה-13 והודחה מליגת העל בטורניר ההישרדות וחזרה לליגת המשנה.
עונה לאחר מכן, הקבוצה הבטיחה את המקום הראשון בליגת המשנה והעפילה חזרה לליגת העל והעפילה לרבע גמר הגביע, אך החזיקה בליגה הבכירה שנתיים בלבד: בתום עונת 2019/2020 בליגת העל הרוסית בכדורגל סיימה במקום ה-16 והאחרון ונשרה לליגה הלאומית, כשאת משחקיה האחרונים בליגה לא יכולה הייתה לשחק בעקבות הידבקות שישה משחקני הקבוצה בנגיף COVID-19 במהלך התפרצות נגיף הקורונה ברוסיה ונאלצה לספוג הפסד טכני.
בעונת 2020/2021 התמודדה בליגת המשנה ופתחה את העונה עם 11 משחקים ללא הפסד, במה שהיה לשחזור השיא של חימקי, עונה קודם לכן. ברם אף על פי שסיימה את העונה במקום השלישי בליגה, התמודדה בטורניר הישרדות מול אופה והצליחה להעפיל לליגת העל הרוסית בכדורגל אחרי ניצחון 3-4 בסיכום הכולל.
אצטדיון הקבוצה

אורנבורג מארחת את משחקיה באצטדיון גזוביק בעיר המכיל 10,046 מושבים. אף שהקבוצה אירחה בו בעונת הבכורה שלה בליגת העל, בעונת 2019/2020 לא הותר לה להמשיך לארח בו בשל חוסר עמידה בתנאי הליגה לאחזקת אצטדיון והקבוצה אירחה בקוסמוס ארנה שבעיר סמרה. בשנת 2021 האצטדיון שופץ כך שיכיל למעלה מ-10 אלף מושבים, לאחר שקודם היו בו רק כ-7,000 מושבים.
מתקני האימונים של הקבוצה נמצאים בכפר רוסטושי ובכפר סאמורודובו במחוז אורנבורג.
אצטדיון הקבוצה > אוהדים

ליגת העל הרוסית בכדורגל
ליגת הכדורגל הלאומית של רוסיה
הליגה הרוסית השנייה בכדורגל
קבוצת בת

אורנבורג מפעילה קבוצת בת בשם "אורנבורג-2" המתמודדת בליגה המקצוענית.
הישגים לפי עונה

מקום ראשון      מקום שני      מקום אחרון, או הדחה
| שנה | ליגה | מיקום | גביע |
| --- | --- | --- | --- |
| 1992 | הליגה השנייה, אזור 5 | 17 |  |
| 1993 | הליגה השנייה, אזור 6 |  18 |  |
| 1994 | הליגה השלישית, אזור 6 | 7 |  |
| 1995 | הליגה השלישית, אזור 6 | 10 |  |
| 1996 | הליגה השלישית, אזור 6 | 5 |  |
| 1997 | הליגה השלישית, אזור 5 | 9 |  |
| 1998 | הליגה השנייה, אזור "אורל" | 12 |  |
| 1999 | הליגה השנייה, אזור "אורל" | 11 |  |
| 2000 | הליגה השנייה, אזור "אורל" | 9 |  |
| 2001 | הליגה השנייה, אזור "אורל" | 6 |  |
| 2002 | הליגה השנייה, אזור "אורל" | 4 |  |
| 2003 | הליגה השנייה, אזור "אורל ועבר הוולגה" | 7 |  |
| 2004 | הליגה השנייה, אזור "אורל ועבר הוולגה" | 11 |  |
| 2005 | הליגה השנייה, אזור "אורל ועבר הוולגה" | 17 |  |
| 2006 | הליגה השנייה, אזור "אורל ועבר הוולגה" | 2 |  |
| 2007 | הליגה השנייה, אזור "אורל ועבר הוולגה" | 2 |  |
| 2008 | הליגה השנייה, אזור "אורל ועבר הוולגה" | 2 |  |
| 2009 | הליגה השנייה, אזור "אורל ועבר הוולגה" | 7 |  |
| 2010 | הליגה השנייה, אזור "אורל ועבר הוולגה" | 1 |  |
| 2011/2012 | הליגה הלאומית |  16 |  |
| 2012/2013 | הליגה השנייה, אזור "אורל ועבר הוולגה" |  1 |  |
| 2013/2014 | הליגה הלאומית | 5 |  |
| 2014/2015 | הליגה הלאומית | 5 | חצי גמר |
| 2015/2016 | הליגה הלאומית |  1 |  |
| 2016/2017 | ליגת העל |  13 | שמינית גמר |
| 2017/2018 | הליגה הלאומית |  1 |  |
| 2018/2019 | ליגת העל | 7 | רבע גמר |
| 2019/2020 | ליגת העל |  16 | 1/16 |
| 2020/2021 | הליגה הלאומית | 2 |  |
| 2021/2022 | הליגה הלאומית |  3 |  |
סגל הקבוצה

נכון ל-22 ביולי 2023
סגל הקבוצה > שחקנים ידועים בעבר ובהווה

אוקראינה אולכסנדר נויוק
רוסיה אלכסיי סוטורמין
רוסיה ארטיום קולישב
סרביה ג'ורג'ה דספוטוביץ'
רוסיה קיריל קפלנקו
רוסיה אנדראה צ'וקאנוב
פורטוגל ריקרדו אלווש
ישראל אדי גוטליב
סלובניה דניאל מישקיץ'
סגל הקבוצה > מאמני הקבוצה

1992—1993 — רוסיה ניקולאי ילאנב
1994—1996 — רוסיה ויקטור דמקין
1997—1998 — רוסיה ולרי בוגדנוב
1998—2002 — רוסיה אלכסנדר קורולוב
2002—2003 — רוסיה גנאדי פופוב
2003 — רוסיה אנדריי פיאטניצקי
2004 — רוסיה יבגני סמרטין
2005 — רוסיה ויקטור פדולוב
2005—2006 — רוסיה בוריס סיניצין
2006—2009 — רוסיה אלכסנדר אווריאנוב
2009 — רוסיה אילשט אייטקולוב (ממלא מקום)
2009—2011 — רוסיה קונסטנטין גלקין
2011—2017 — רוסיה רוברט יבדוקימוב
2017 — רוסיה טימור קצבאיה
2017—2019 — רוסיה ולדימיר פדוטוב
2019—2020 — רוסיה קונסטנטין ימליאנוב
2020 — רוסיה אילשט אייטקולוב
2020 — רוסיה קונסטנטין פראמונוב
2020—2023 — צ'כיה מרצל ליצ'קה
2023—2024 — ספרד דוד דאוגרסיה
2024— בוסניה והרצגובינה ולדימיר סלישקוביץ'
תארים

ליגת הכדורגל הלאומית
זכייה: (2) 2015/2016, 2017/2018
סגנות (1): 2020/2021
גביע ליגת הכדורגל הלאומית
זכייה (1): 2016
סגנות (1): 2010
הגביע הרוסי בכדורגל
חצי גמר: 2014/2015
ליגת הכדורגל המקצוענית
זכייה (2) 2010, 2013
הערות שוליים

↑  «Оренбург» и «Крылья Советов» вернулись в Премьер-Лигу
↑  התפרצות קורונה בקבוצתו של אדי גוטליב: "השחקנים נשלחו לבידוד", באתר וואלה, 25 ביוני 2020
סמל קבוצת גזוביק אורנבורג, עד שנת 2016.
אצטדיון גזוביק
אוניברסיטת קיל

| --- | --- |
סמל אוניברסיטת קיל

 אוניברסיטה ציבורית
 על שם:  כריסטיאן אלברכט, דוכס הולשטיין-גוטורפ 
 תקופת הפעילות:  1665–הווה (כ־359 שנים) 
 מייסדים:  כריסטיאן אלברכט, דוכס הולשטיין-גוטורפ 
 סטודנטים
 :  27,468 (נכון ל־2021) 
 מיקום
 מדינה:  גרמניה גרמניה
 קואורדינטות:  54°20′20″N 10°07′21″E﻿ / ﻿54.338888888889°N 10.1225°E﻿ / 54.338888888889; 10.1225
 www.uni-kiel.de/de/
 he
 
אוניברסיטת כריסטיאן אלברכט בקיל (בגרמנית: Christian-Albrechts-Universität zu Kiel; בראשי תיבות: CAU) הוא שמה של אוניברסיטה בעיר קיל שבגרמניה. אוניברסיטת קיל היא הגדולה, הוותיקה והיוקרתית ביותר במדינת שלזוויג-הולשטיין. סגל, בוגרים וחוקרים של אוניברסיטת קיל זכו ב-12 פרסי נובל. נכון לשנת 2019 היו רשומים באוניברסיטה כ-27,000 סטודנטים. אוניברסיטת קיל חברה ביוזמת המצוינות של האוניברסיטאות הגרמניות (אנ') מאז 2006.
אוניברסיטת קיל נוסדה בשנת 1665 על ידי כריסטיאן אלברכט, דוכס הולשטיין-גוטורפ כמוסד הכשרה לכמרים ופקידי ממשלה. בשנת 1933 הייתה אחת מהאוניברסיטאות הראשונות בגרמניה שיישמה את מדיניות הגלייכשאלטונג הנאצית וסילקה כמות גדולה של אנשי סגל ותלמידים. במהלך מלחמת העולם השנייה נהרס רוב האוניברסיטה על ידי הפצצות.
לאחר סיום המלחמה האוניברסיטה נבנתה מחדש במיקום אחר, ורק מספר בניינים מהאוניברסיטה הישנה עדיין בשימוש.
אולם ההרצאות הראשי ובניין המנהלה
ארגון אקדמי

הפקולטה לתאולוגיה
הפקולטה למשפטים
הפקולטה למנהל עסקים, כלכלה ומדעי החברה
פקולטה לרפואה
הפקולטה לאמנויות ומדעי הרוח
הפקולטה למתמטיקה ומדעי הטבע
הפקולטה למדעי החקלאות והתזונה
הפקולטה להנדסה
בוגרים ידועים

בין אנשי הסגל ובוגרי האוניברסיטה ניתן למנות:
הנס גייגר - פיזיקאי
היינריך רודולף הרץ - פיזיקאי
פרנץ בועז - אנתרופולוג
גרהרד דומק - רופא וכימאי
פיר שטיינבריק - פוליטיקאי
אריך ולטר שטרנברג - מלחין, ממייסדי התזמורת הפילהרמונית הישראלית
הנס לותר - פוליטיקאי
בין בוגרי האוניברסיטה נכללים גם זוכי פרס נובל וביניהם:
תאודור מומזן - זוכה פרס נובל לספרות בשנת 1902
פיליפ לנארד - זוכה פרס נובל בפיזיקה בשנת 1905
אדוארד בוכנר - זוכה פרס נובל בכימיה בשנת 1907
מקס פלנק - זוכה פרס נובל לפיזיקה בשנת 1918
אוטו פאול הרמן דילס - זוכה פרס נובל בכימיה בשנת 1950
הערות שוליים

↑  100 Notable alumni of Kiel University, Edu Rank
↑  Kiel University’s Nobel prize winners, אתר אוניברסיטת קיל (באנגלית)
| --- | --- |
בקרת זהויות :  NLI: 987007269377305171  PLWABN: 9810569700205606  BIBSYS: 90128674  BnF: cb11985040z (data)  GND: 2024175-6  ISNI: 0000 0001 2153 9986  LCCN: n80024367  LNB: 000228343  NKC: ko2003200210  RERO: 02-A009975601  SELIBR: 287845  SUDOC: 161763367  ULAN: 500300876  VIAF: 127460705   WorldCat (עם VIAF): 127460705
אוניוואבאנשו

תמונתו של טוקוגאווה יושימונה, מייסד האוניוואבאנשו, ב-Tokugawa Memorial Foundation
האוֹנִיוַואבַּאנְשוּ (お庭番衆) הייתה קבוצת נינג'ות ואונמיטסו שהוקמה בידי שוגון הטוקוגאווה השמיני - טוקוגאווה יושימונה - הנחשב לאחד מהשוגונים הדגולים ביפן (1684–1751).
מטרות

יושימונה הקים את האוניוואבאנשו לצורכי ריגול, איסוף מידע ואבטחה. רווחת כיום האמונה כי במהלך מהפכת הבאקומאטסו נשלחו האוניוואבאנשו לאמריקה לרגל לא רק אחרי מתנגדי השוגון, אלא גם אחר אמריקאים.
במקור שירתו כשכירי חרב של מספר שרי מלחמה, במהלך תקופת אדו, והם עמדו לשירות הממשלה המרכזית. האוניוואבאנשו שירתו כסוכנים חשאיים, אספו מידע והגנו על השוגון, ובין תפקידיהם נמנית גם הגנה על גנרלים ופקידי ממשל בדרג בכיר. הם שמרו על רמת רגולציה קפדנית, אשר אסרה עליהם בין היתר להתערות עם החברה הכללית. המפורסמים ביותר היו הנינג'ות של איגה וקוגה, מצפון לקיוטו.
האוניוואבאנשו היו, במקור, נינג'ות נגורורו מקי. מאוחר יותר נחשבו כשייכים למעמד הסמוראים. על אף הדעה הרווחת, תפקידי האוניוואבאנשו כמעט ולא כללו התנקשויות, ומרבית משימותיהם היו איסוף מידע ולכידת פושעים.
חברות

חברי האוניוואבאנשו נבחרו מתוך שבט הקי. תפקידי הקבוצה היו תורשתיים, ועברו מדור לדור במשפחה. הסיבה לכך היא ככל הנראה העובדה שיושימונה היה ראש שבט הקי.
תפקידים

שירתו כשומרים בטירת אדו.
ריגלו אחר שבטים אחרים.
בתקופת הבאקומאטסו, חברי האוניוואבאנשו נשלחו למשימות ריגול סודיות בארצות הברית.
בתרבות המודרנית

האוניוואבאנשו הוצגו רבות בג'ידאגקי ובסדרות אנימה ומאנגה, לרבות רורואוני קנשין, גינטאמה ועוד. בדרך כלל מוצגים חברי הקבוצה כנינג'ות לוחמות, שאינן בוחלות בכלי נשק והריגה.
אחמד בן מוחמד בן ח'ליפה אאל ח'ליפה

אחמד בן מוחמד בן ח'ליפה אאל ח'ליפה (בערבית: أحمد بن محمد بن خليفة; 1725- 1795) היה השליט הראשון של בחריין ומייסד שושלת בית ח'ליפה. נקרא גם אחמד הכובש - "אחמד אל-פאתח" (أحمد الفاتح) על כך שכבש וייסד את בחריין.
ביוגרפיה

אחמד בן מוחמד בן ח'ליפה אאל ח'ליפה נולד בכווית במהלך המאה ה-18. ב-1783, השתלט בהצלחה על חצי האי קטר ועל ההאי בחריין כשקרב המפנה שהוביל לניצחונו הוא הקרב על א-זובארה. בשנת 1868 הפסידו צאצאיו במלחמת קטר–בחריין למשפחת אאל ת'אני היריבה שהשתלטה על קטר ושולטת במקום נכון למאה העשרים ואחת.
היו לו ארבע בנים ובת אחת: עבדאללה - שהיה בנו הבכור ויורשו, סלמאן, מוחמד, יוסף והבת אמנה.
ב-18 ביולי 1795 נפטר השליט בבחריין ונקבר בטירת דיוואן, שנמצאת בשטח העיר מנאמה.
הערות שוליים

↑  Precis Of Turkish Expansion On The Arab Littoral Of The Persian Gulf And Hasa And Katif Affairs. By J. A. Saldana; 1904, I.o. R R/15/1/724
↑  Shaikh Hamad Bin Isa Al-Khalifa, First Light: Modern Bahrain and its Heritage, 1994 p34
ערך זה הוא קצרמרבנושא בחריין ובנושא אישים. אתם מוזמנים לתרום לוויקיפדיה ו.
אוניברסיטת בחר אל-ע'זאל

| --- | --- |
אין תמונה חופשית
 אוניברסיטה
 תקופת הפעילות:  1991–הווה (כ־33 שנים)
 בעלי תפקידים
 נשיא:  פרופ' טימוטי טלר (Prof. Tomaithy Telar)
 סטודנטים
 :  1,000
 מיקום
 מיקום:  ואו, דרום סודאן
 מדינה:  דרום סודאן דרום סודאן
 קואורדינטות:  7°44′04″N 27°59′29″E﻿ / ﻿7.73447°N 27.9914°E﻿ / 7.73447; 27.9914
 ubg.edu.ss
  (למפת דרום סודאן מוגדלת) ג'ובה רומבק מלקאל ואו יאמביו קוג'וק בור קניה אוגנדה הרפובליקה הדמוקרטית של קונגו  הרפו. המרכז אפריקאית  סודאן אתיופיהאוניברסיטת בחר אל-ע'זאל(למפת דרום סודאן רגילה) ג'ובה רומבק מלקאל ואו יאמביו קוג'וק בור קניה אוגנדה הרפובליקה הדמוקרטית של קונגו  הרפו. המרכז אפריקאית  סודאן אתיופיהאוניברסיטת בחר אל-ע'זאל
 
אוניברסיטת בחר אל-ע'זאל היא אחת משש אוניברסיטאות ציבוריות הפועלות בדרום סודאן. היא שוכנת בעיר ואו שבמחוז מערב בחר אל-ע'זאל, אחד מעשרת המחוזות שבדרום סודאן. היא ממוקמת כ-650 ק"מ צפונית לג'ובה, עיר הבירה והעיר הגדולה ביותר במדינה.
היסטוריה

האוניברסיטה נוסדה בשנת 2011 ונכון ל-2012 היא אחת משש אוניברסיטאות ציבוריות הפועלות בדרום סודאן.
 להלן רשימת האוניברסיטאות:
האוניברסיטה הלאומית של ג'ובה, 1977.
אוניברסיטת רומבק בעיר רומבק, 2010.
אוניברסיטת בחר אל-ע'זאל בעיר ואו.
אוניברסיטת צפון בחר אל-ע'זאל בעיר אבייל, 2011.
אוניברסיטת הנילוס העליון במלקאל, 1991.
האוניברסיטה על-שם ג'ון גראנג בעיר בור, 2006.
פקולטות

נכון ליולי 2011 קיימות באוניברסיטה הפקולטות הבאות:
הפקולטה לרפואה ומדעי הבריאות
הפקולטה לכלכלה
הפקולטה לחינוך
הפקולטה לוטרינריה
המכון לבריאות הציבור
ראו גם

אוניברסיטאות בדרום סודאן
ואו
מערב בחר אל-ע'זאל
בחר אל-ע'זאל
הערות שוליים

↑  Estimated Road Distance Between Juba And Wau
↑  Partial Liating of South Sudan's Public Universities
↑  Vice Chancellor of Rumbek University is Professor Professor Matthew Atem Aduol
↑  List of Medical Schools in Sudan & South Sudan
↑  University of Northern el Ghazal Opening In 2011
↑  The Academic Faculties of UBEG
| --- | --- |
בקרת זהויות :  ISNI: 0000 0004 0447 6145  VIAF: 305173344   WorldCat (עם VIAF): 305173344 
שער הכניסה לאוניברסיטה
מבנים חדשים
אוניברסיטת בוסטון

| --- | --- |
סמליל האוניברסיטה

סמל האוניברסיטה
 אוניברסיטה
 מוטו:  Learning, Virtue, Piety   "למידה, סגולה, אדיקות"
 תקופת הפעילות:  1839–הווה (כ־185 שנים)
 בעלי תפקידים
 נשיא:  מליסה לין גיליאם (אנ')
 צוות:  10,674 (2023)
 סגל:  4,309 (2023)
 סטודנטים
 כלל הסטודנטים:  37,557 (2023)
 סטודנטים לתואר ראשון:  17,744 (2023)
 סטודנטים לתארים מתקדמים:  18,476 (2023)
 שונות
 כינוי קבוצת הספורט:  "הטריירים"
 מיקום
 מיקום:  בוסטון, מסצ'וסטס
 מדינה:  ארצות הברית ארצות הברית
 קואורדינטות:  42°20′56″N 71°06′01″W﻿ / ﻿42.348888888889°N 71.100277777778°W﻿ / 42.348888888889; -71.100277777778
 www.bu.edu
  (למפת בוסטון מוגדלת) אוניברסיטת בוסטון(למפת בוסטון רגילה) אוניברסיטת בוסטון
 
אוניברסיטת בוסטון (באנגלית: Boston University; בראשי תיבות: BU) היא אוניברסיטה פרטית השוכנת בבוסטון, מסצ'וסטס, ארצות הברית.
היסטוריה

אוניברסיטת בוסטון נוסדה ב־1839 כבית ספר ללימודי תאולוגיה על ידי שליחי הכנסייה מזרם המתודיזם, והוכרה כאוניברסיטה על ידי רשויות מסצ'וסטס בשנת 1869.
עם 19 בתי ספר וקולג'ים עם מעל 300 תוכניות לימוד, 4,309 חברי סגל ו־37,557 סטודנטים (נכון ל־2023), אוניברסיטת בוסטון היא האוניברסיטה הפרטית הרביעית בגודלה בארצות הברית והמעסיק הרביעי בגודלו בעיר.
האוניברסיטה חברה באיגוד אוניברסיטאות המחקר (URA) ובאיגוד האוניברסיטאות האמריקניות (AAU).
חלק מבנייני האוניברסיטה ממוקמים בפנוויי-קנמור
בתי ספר וקולג'ים

בתי הספר והקולג'ים באוניברסיטת בוסטון:
בית הספר לתאולוגיה (אנ') (1839)
בית הספר לרפואה (אנ') (1848)
בית הספר למשפטים (אנ') (1872)
הקולג' לאמנויות ומדעים (אנ') (1873)
בית הספר למוסמכים באמנויות ומדעים באוניברסיטת בוסטון (1874)
הקולג' למדעי הבריאות והשיקום (אנ') (1881)
בית הספר למנהל עסקים (אנ') ע"ש אלן קווסטרום (אנ') (1913)
הקולג' לחינוך ופיתוח אנושי (אנ') ע"ש וילוק (1918)
בית הספר לעבודה סוציאלית (אנ') (1940)
הקולג' לתקשורת (אנ') (1947)
הקולג' להנדסה (אנ') (1950)
הקולג' ללימודים כלליים (אנ') (1952)
הקולג' לאמנויות (אנ') (1954)
בית הספר לרפואת שיניים (אנ') ע"ש הנרי גולדמן (1963)
מטרופוליטן קולג' (אנ') (1965)
בית הספר לבריאות הציבור (אנ') (1976)
בית הספר למינהל אירוח (1981)
קולג' הצטיינות באוניברסיטת בוסטון ע"ש ארווינד וצ'אנדן ננדלאל קילאצ'נד (2010)
בית הספר ללימודים גלובליים (אנ') ע"ש פרדריק פארדי (2014)
דירוגים בין-לאומיים

דירוג שאנגחאי: מקום 101–150 (2024)
דירוג Times Higher Education: מקום 78 (2024)
דירוג QS לאוניברסיטאות: מקום 93= (2024)
דירוג U.S. News & World Report: מקום 73 (2024)
הערות שוליים

↑  Boston University - About
↑  Thomas F. Welch, Gregory W. Perkins. The Largest Employers in the City of Boston. Policy Development and Research Department, BRA/EDIC, June 1997. .
↑  Academics, אתר אוניברסיטת בוסטון
| איגוד האוניברסיטאות האמריקניות - ארגון אוניברסיטאות מחקר מובילות בארצות הברית וקנדה |
| --- | --- | --- |
| אוניברסיטאות ציבוריות | אוהיו סטייט • אורגון • איווה • איווה סטייט • אילינוי • אינדיאנה • אריזונה • אריזונה סטייט •  באפלו • ג'ורג'יה טק • דרום פלורידה • וושינגטון • ויסקונסין–מדיסון •  וירג'יניה • טקסס • טקסס A&M • יוטה • מיזורי • מינסוטה • מישיגן • מישיגן סטייט • מרילנד • סטוני ברוק • פיטסבורג • פלורידה • פנסילבניה סטייט • פרדו • קולורדו • קליפורניה (אירוויין • ברקלי • דייוויס • לוס אנג'לס • סן דייגו • סנטה ברברה • סנטה קרוז • ריברסייד) • קנזס • קרוליינה הצפונית • ראטגרס • ראטגרס-ניו ברונסוויק |  |
| אוניברסיטאות פרטיות | אמורי • בוסטון • בראון • ברנדייס • ג'ורג' וושינגטון • ג'ונס הופקינס • דארטמות' קולג' • דיוק • דרום קליפורניה • הרווארד • ואנדרבילט • וושינגטון בסנט לואיס • טאפטס • טוליין • ייל • נורת'ווסטרן • ניו יורק • סטנפורד • פנסילבניה • פרינסטון • קולומביה • קורנל • קייס וסטרן ריזרב • קרנגי מלון • רייס • רוצ'סטר • שיקגו • Caltech •‏ MIT |  |
| אוניברסיטאות בקנדה | טורונטו • מקגיל |  |
| --- | --- |
בקרת זהויות :  NLI: 987007306775305171  PLWABN: 9810697233705606  BIBSYS: 1050151  BNE: XX93338  BnF: cb11871442d (data)  CiNii: DA07661587  GND: 6142-6  ISNI: 0000 0004 1936 7558  LCCN: n79059649  MusicBrainz: f427493c-252a-4a39-8906-7e4a6492dc47  NKC: ko2002148990  NLA: 35020535  RERO: 02-A000187674  SNAC: w6fr3sdg  SUDOC: 026472104  Trove: 794774  ULAN: 500312920  VcBA: 494/38807  VIAF: 140052600   WorldCat (עם VIAF): 140052600